ఖర్జూరం
ఖర్జూరం (ఆంగ్లం "Date Palm") ఎడారి ప్రాంతాల్లో పెరిగే ఒక విధమైన వృక్ష ఫలం. పామే (palm) కుటుంబానికి చెందిన ఖర్జూరం శాస్త్రీయనామం "ఫీనిక్స్‌ డాక్టీలిఫెరా". అంతెత్తున ఆకాశంలోకి పెరిగే ఈ చెట్లు సుమారు 10 నుంచి 20 మీటర్ల ఎత్తు వరకూ పెరుగుతాయి. తాటిచెట్ల మాదిరిగానే ఆడా మగా వేర్వేరుగా ఉంటాయి. ఆడచెట్లు మాత్రమే ఫలాల్నిస్తాయి. ఒక మగచెట్టు నుంచి వచ్చే పరాగరేణువులు సుమారు 50 ఆడచెట్లను ఫలవంతం చేస్తాయట. అయితే ఇటీవల ఆపాటి మగచెట్లను పెంచడం కూడా ఎందుకనుకుని పరాగరేణువుల్ని నేరుగా మార్కెట్లో కొని ఫలదీకరించే పద్ధతిని కూడా అనుసరిస్తున్నారు. 5-8 ఏళ్ల వయసు వచ్చేసరికి ఖర్జూర చెట్టు కాపుకొస్తుంది. ఒకప్పుడు ఇది అక్టోబరు - డిసెంబరు సమయంలో మాత్రమే దొరికేది. ఇప్పుడు ఆ దశ దాటిపోయింది. ఏ సూపర్‌ మార్కెట్టుకెళ్లినా గింజ తీసేసి ఆకర్షణీయంగా ప్యాక్‌ చేసిన విభిన్న ఖర్జూరాలు ఎప్పుడూ దొరుకుతూనే ఉన్నాయి.
రోజ్‌వుడ్ ఆయిల్
రోజ్‌వుడ్ ఆయిల్ లేదా రోజ్‌వుడ్ తైలం లేదా రోజ్‌వుడ్ నూనె ఒక ఆవశ్యక నూనె. రోజ్‌వుడ్ అనేది ఇంగ్లీసు పేరు. తెలుగులో నూకమాను నూనెఅంటారు. రోజ్‌వుడ్ ఆయిల్ను వైద్యంలో ఉపయోగిస్తారు. రోజ్‌వుడ్ నూనె వలన ఇతర ప్రయోజనాలు కూడా కలవు.ఇది మానసిక అస్వస్థతను/మానసికకృంగు బాటును తగ్గిస్తుంది.అలాగే నంపుంస గుణాన్ని తగ్గిస్తుంది.అలాగే చర్మాన్ని మృదువు పరుస్తుంది.
రోజ్‌వుడ్ చెట్టు లారేసియే కుటుంబానికి చెందినది.రోజ్‌వుడ్ లో పలురకాలు వున్నవి. రోజ్‌వుడ్ వృక్షశాస్త్ర పేరు అనిబా రోసయేడోరా అంతేకాదు అనిబా రోసయేడోరావర్ అమజోనికా అనికూడా పిలుస్తారు. సాధారణముగా బ్రెజిలియన్ రోజ్‌వుడ్ అనికూడా పిలుస్తారు. దీని మూల స్థానం బ్రెజిల్. రోజ్‌వుడ్ చెట్టు సతతహరిత చెట్టు. 40 మీటర్ల (125 అడుగులు)ఎత్తువరకు పెరుగును. చెట్టు ఎర్రనిబెరడును కలిగి వుండును.పూలు పసుపు రంగులో వుండును.దక్షిణ అమెరికా లో ఈ చెట్లలను విపరీతంగా నరికిన ఫలితంగా చెట్ల భూవైశాల్యం బాగా తగ్గిపోయింది. అందువలన రోజ్‌వుడ్‌ను పారిశ్రా మికంగా వాడేవారు ఒకచెట్టు నరకాలంటే ఒక చెట్టు నాటాలనే చట్టం చేసారు. రోజువుడ్‌ను భవన నిర్మాణంలో, అలమరాలు చేయటానికి, పెట్టెలు చేయటానికి ఉపయోగిస్తారు.జపానులో చోప్ స్టిక్స్ చేయటానికి ఉపయోగిస్తారు. మరియు ఆవశ్యక సుంగంధ తైలాన్ని ఉత్పత్తి చేయుటకు ఉపయోగిస్తారు.